సంసారం (1975 సినిమా)

సంసారం అనిల్ ప్రొడక్షన్స్ బ్యానర్‌లో 1975 లో వచ్చిన తెలుగు సినిమా. తాతినేని ప్రకాశరావు నిర్మించి దర్శకత్వం వహించాడు. ఇందులో ఎన్‌టి రామారావు, జమున ముఖ్య పాత్రల్లో నటించారు. టి.చలపతిరావు సంగీతం అందించాడు.

కథ 
రాఘవరావు (ఎన్.టి.రామారావు) స్వయంకృషితో ఎదిగిన వ్యక్తి. తన తండ్రి అనుమతి లేకుండా న్యాయవాది ప్రతాపరావు (మిక్కిలినేని) కుమార్తె లలిత (జమున) ను ప్రేమించి వివాహం చేసుకున్నాడు. కొంత సమయం తరువాత, ఈ దంపతులకు శేఖర్ లక్ష్మి అనే ఇద్దరు పిల్లలు కలుగుతారు. రాఘవ భూపతి (జగ్గయ్య) యాజమాన్యంలోని సంస్థలో గుమస్తాగా పనిచేస్తూంటాడు. అక్కడ భూపతి సోదరుడు జనరల్ మేనేజర్ సత్యం (సత్యనారాయణ) చేసిన దుశ్చర్యలను బయటపెడతాడు. అది తెలుసుకున్న భూపతి సత్యాన్ని తొలగించి అతని స్థానంలో రాఘవరావును నియమిస్తాడు. అక్కడ నుండి, సత్యం రాఘవరావుపై పగ పెంచుకుంటాడు. ఆ తరువాత, రాఘవరావు అధికారిక పార్టీల సమయంలో మద్యపానం అలవాటు చేసుకుంటాడు. ఇది అతని కుటుంబ జీవితంలో వివాదాలకు దారితీస్తుంది. ఇంతలో, వార్షిక ఆడిట్ మొదలౌతుంది. సత్యం అకౌంటెంట్ లింగం (అల్లు రామలింగయ్య), కార్యదర్శి నళిని (విజయ భాను) సహాయంతో వారిని పట్టి ఇచ్చే అన్ని పత్రాలను తగలబెడతారు. నళినిని నిరక్షరాస్యుడైన బావ చంద్రం ఆమెను ప్రేమిస్తాడు. కాని ఆమె అతణ్ణి తిరస్కరిస్తుంది. ఆమెకు సత్యంతో సంబంధం కారణంగా గర్భవతి అవుతుంది. సత్యం ఆమెను తిరస్కరించడంతో ఆమె తమ రహస్యాలు వెల్లడిస్తానని అతన్ని బ్లాక్ మెయిల్ చేస్తుంది. సత్యం ఆమెను చంపి, నిందను రాఘవరావుపై వేస్తాడు. చంద్రం ఆ హత్యను చూసి మూగవాడైపోతాడు. లింగం ఈ ఘటన ఫోటో తీసి సత్యాన్ని తన పట్టులో బిగించి ఉంచుకుంటాడు. ప్రతాపరావు పబ్లిక్ ప్రాసిక్యూటర్‌గా రాఘవరావుకు జీవిత ఖైదు విధింపజేస్తాడు.

లలిత పిల్లలతో కలిసి నగరం వదిలి ట్యూటర్‌గా కాలేజీలో చేరింది. దాని ప్రిన్సిపాల్ రాజారావు (రావి కొండలరావు) ఆమెను తన సొంత సోదరిగా చూసుకుంటాడు. సంవత్సరాలు గడిచిపోతాయి. రాఘవరావు విడుదలై, రాజారావు ఇంట్లో తోటమాలిగా చేరి లలితను చూస్తాడు. అతను తన అమాయకత్వాన్ని నిరూపించుకునే వరకు తన గుర్తింపును బహిర్గతం చేయకూడదని నిర్ణయించుకుంటాడు. మరొక వైపు, శేఖర్, లక్ష్మి, భూపతి కుమారుడు గోపి, రాజారావు కుమార్తె సరోజ అదే కాలేజీలో చదువుతూ, ప్రేమలో పడతారు. రాఘవరావు తన జైలు సహచరుడు దారా (ప్రభాకర్ రావు) ఇంటికి వెళ్ళినపుడు, దారా సత్యం చంద్రంల వద్ద పనిచేస్తున్నాడని తెలుసుకుంటాడు. సమాంతరంగా, సత్యం లింగాలు బ్లాక్ మార్కెటింగ్ చేస్తున్నారని గుర్తించి భూపతి, వాళ్ళను పోలీసులకు లొంగిపోమ్మని చెబుతాడు. దాంతో వాళ్ళు అతన్ని నిర్మూలించాలని నిర్ణయించుకుంటారు. విధి నిర్వహణలో సత్యం దారాకు వెళ్లి అక్కడ చంద్రం‌ను గుర్తించి చంపడానికి ప్రయత్నిస్తాడు. చనిపోయే ముందు, అతనికి గొంతు వస్తుంది. రాఘవరావుకు నిజం వెల్లడిస్తాడు. ఇప్పుడు రాఘవరావు దారాతో కలిసి, సింగపూర్ రౌడీ భక్రా వేషంలో వస్తాడు. భూపతి సహాయంతో సత్యాన్ని బయట పెడతాడు. చివరగా, మొత్తం కుటుంబం కలవడంతో ఈ చిత్రం ముగుస్తుంది.

నటీనటులు
 నందమూరి తారక రామారావు
 జమున - రామారావు భార్య
 మిక్కిలినేని రాధాకృష్ణమూర్తి - జమున తండ్రి
 కైకాల సత్యనారాయణ - ఫాక్టరీ మేనేజర్
 గుమ్మడి వెంకటేశ్వరరావు
 కొంగర జగ్గయ్య - ఫాక్టరీ యజమాని
 పద్మనాభం
 మాడా 
 రావి కొండలరావు
 జయసుధ
 రోజా రమణి
 జయమాలిని

సాంకేతిక సిబ్బంది 

 కళ: తోటా, హేమసుందర్
 నృత్యాలు: చిన్ని - సంపత్, శ్రీనివాస్, కృష్ణ కుమార్, ధార్వార్
 స్టిల్స్: డి. రాధాకృష్ణ మూర్తి
 పోరాటాలు: మాధవన్
 సంభాషణలు: భమిదిపతి రాధాకృష్ణ
 సాహిత్యం: సి.నారాయణ రెడ్డి, కోసరాజు, దశరథి
 నేపథ్య గానం: ఎస్పీ బాలూ పి.సుశీల, ఎస్.జానకి, వి.రామకృష్ణ, మాధవపెద్ది సత్యం, ఎల్.ఆర్ ఈశ్వరి, మాధవపెద్ది రమేష్, శరవతి
 సంగీతం: టి. చలపతి రావు
 కథ: టాటినేని అన్నపూర్ణ
 కూర్పు: ఎన్‌ఎం శంకర్
 ఛాయాగ్రహణం: ఎస్.వెంకటరత్నం
 చిత్రానువాదం - నిర్మాత - దర్శకుడు: టాటినేని ప్రకాష్ రావు
 బ్యానర్: అనిల్ ప్రొడక్షన్స్
 విడుదల తేదీ: 1975 మే 28

పాటలు

బయటి లింకులు
 చిమట సంగీతంలో సంసారం 1975 సినిమా పాటలు వినండి.

మూలాలు 

ఎన్టీఆర్‌ సినిమాలు
జగ్గయ్య నటించిన సినిమాలు
రావి కొండలరావు నటించిన చిత్రాలు
జమున నటించిన సినిమాలు
మిక్కిలినేని నటించిన సినిమాలు
గుమ్మడి నటించిన చిత్రాలు
సత్యనారాయణ నటించిన చిత్రాలు
జయసుధ నటించిన సినిమాలు
జయమాలిని నటించిన సినిమాలు
రోజారమణి నటించిన సినిమాలు
టి.చలపతిరావు సంగీతం అందించిన సినిమాలు